གསར་འགོད་པས་འཛིན་སྐྱོང་སྦྱོང་བརྡར་ཁང་གི་དྲུང་ཆེ་དཔལ་ལྡན་དོན་གྲུབ་ལགས་སུ་ཚོགས་ཁང་ཉམས་གསོ་དང་གསར་རྒྱག་ཆེད་འགྲོ་གྲོན་ག་ཚོད་ཅིག་ཕྱིན་ཡོད་པ་དང་།འཛིན་སྐྱོང་སྦྱོང་བརྡར་ཁང་དེར་གཞུང་འབྲེལ་མིན་པའི་ཚོགས་སྡེ་ཁག་ནས་ཟབ་སྦྱོང་སྤྲོད་ཆོག་གི་ཡོད་མེད་དྲིས་པར་ཁོང་གིས།ཚོགས་ཁང་གསར་པ་དང་སྡོད་ཁང་༡༨བཟོ་བཅོས་ཆེད་ཧིན་སྒོར་འབུམ་༡༢༠ལྷག་ཅིག་ཕྱིན་ཡོད་པ་དང་།ད་ལྟའི་ཆར་འཛིན་སྐྱོང་སྦྱོང་བརྡར་ཁང་དུ་གཞུང་འབྲེལ་རང་གི་ཟབ་སྦྱོང་སྤྲོད་ཀྱི་ཡོད།འོན་ཀྱང་།མ་འོངས་པར་རིག་གནས་ཀྱི་ཁྱབ་ཁོངས་དང་འབྲེལ་ཏེ་བོད་ཀྱི་སྨན་རྩིས་ཁང་གཙོས་ཟློས་གར་ཚོགས་པ་དང་།དཔེ་མཛོད་ཁང་།ནོར་གླིང་།བོད་ཁྱིམ་སོགས་ཀྱིས་བཀའ་ཤག་གི་སར་ནས་བཀའ་འཁྲོལ་ཞུས་རྗེས་ཟབ་སྦྱོང་སྤྲོད་ཆོག་གི་ཡོད་སྐོར་བརྗོད་བྱུང་།